 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ሊባኖስ ዝነብሩ ኢትዮጵያውያን ናብ ቀዳማይ ሚኒስተር ኢትዮጵያ ደብዳቤ ጽሒፎም 16 ጥቅምቲ 2019 ምንጪ ስእሊ, This is LebanonFB page ኣብ ዝሓለፉ ሸውዓተ ኣዋርሕ ንስራሕ ናብ ሊባኖስ ካብ ዝኸዱ ኢትዮጵያውያን እቶም 34 ብዝተፈላለዩ ምኽንያታት ከምዝሞቱ ኣብታ ሃገር ዝነብሩ ኢትዮጵያውያንን ገበርቲ ሰናይን ገሊጾም እዚ ዝተገልጸ ኣብ ሊባኖስ ዝነብሩ ኢትዮጵያውያንን መንግስቲ ኣብ ልዕሊ ኢትዮጵያውያን ሰራሕተኛታት ዝበጽሕ ዘሎ ስቓይን ሞትን ደው ንምባል ቅልጡፍ ስጉምቲ ክወሰድ ኣብ ዝሓትት ናብ ቀዳማይ ሚኒስተር ኢትዮጵያ ኣብ ዝተጽሓፈ ደብዳበ እዩ ቀንዲ ምኽንያት ሞት እቶም ኢትዮጵያውያን ብመስራሕቶም ብዝፍጸሞም ግፍዕን በደልን ምኽንያት ርእሰ ቅትለት ምፍጻምን ሰብኣውነት ካብ ዝጎደሎ ኣተሓሕዛ ንምህዳም ኣብ ዝገበርዎ ጻዕርን ከምዝኾነ ይግለጽ ናብ ሃገር ሬሳ ምልኣኽ ደኺሙና ክብሉ ኣብ ደብዳበኦም ዝገለጹ እዞም ኢትዮጵያውያን ኣብታ ሃገር ዘሎ ቤት ጽሐፈት ቆንሰላ ድሕነት እቶም ዜጋታት ንምውሓስ ይሰርሕ ሰለዘየሎ መንግስቲ ሰጉምቲ ክወስድ ሓቲቶም እቲ ቤት ጽሕፈት ንሃገር ወኪሉ ኣብ ልእሊቶም ዜጋታት ዝበጽሕ በደል ንምክልኻል ክሰርሕ ዝግበኦ እኳ እንተኾነ ኣብ ባይታ ዘሎ ሓቂ ግን ካሊእ ከምዝኾነ እዩ ኣብቲ ደብዳበ ተገሊጹ ብሕጋዊ መገዲ ዝዋፈሩለን ሰለስተ ሃገራት ዓረብ በዓል መን እየን? 